**DĖL ROKIŠKIO R. PANEMUNĖLIO MOKYKLOS-DAUGIAFUNKCIO CENTRO NUOSTATŲ PATVIRTINIMO**

2020 m. gegužės 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba n u s p r e n d ž i a:

1. Patvirtinti Rokiškio r. Panemunėlio mokyklos-daugiafunkcio centro nuostatus, išdėstytus nauja redakcija (pridedama).

2. Įgalioti Rokiškio r. Panemunėlio mokyklos-daugiafunkcio centro direktorių pasirašyti patvirtintus Rokiškio r. Panemunėlio mokyklos-daugiafunkcio centro nuostatus ir įpareigoti teisės aktų nustatyta tvarka nuostatus įregistruoti Juridinių asmenų registre.

3. Pripažinti netekusiu galios Rokiškio r. Panemunėlio mokyklos-daugiafunkcio centro nuostatus, patvirtintus Rokiškio rajono savivaldybės tarybos 2018 m. birželio 29 d. sprendimu Nr. TS-183 „Dėl Rokiškio r. Panemunėlio mokyklos-daugiafunkcio centro nuostatų patvirtinimo“.

4. Nustatyti, kad sprendimas dėl Rokiškio r. Panemunėlio mokyklos-daugiafunkcio centro nuostatų patvirtinimo įsigalioja nuo 2020 m. liepos 1 d.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO R. PANEMUNĖLIO MOKYKLOS-DAUGIAFUNKCIO CENTRO NUOSTATŲ PATVIRTINIMO“ AIŠKINAMASIS RAŠTAS**

2020 m. gegužės 29 d.

**Parengto sprendimo projekto tikslai ir uždaviniai.**

Patvirtinti Rokiškio r. Panemunėlio mokyklos-daugiafunkcio centro nuostatus, išdėstytus nauja redakcija, kuri pateikta šiame sprendimo projekte.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Nuostatų, įstatų ar statutų įforminimo reikalavimai (aktuali redakcija).

**Sprendimo projekto esmė.** Siūloma patvirtinti naują nuostatų redakciją. Nuo 2020 m. rugsėjo 1 d. šioje švietimo įstaigoje nebebus vykdomos 5–8 klasių programos. Naujoje nuostatų redakcijoje yra pakeisti kai kurie nuostatų punktai dėl įstaigos vidaus struktūros pertvarkymo.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Švietimo įstaigos veiklą reglamentuos nuostatai, atitinkantys teisės aktų nustatytus reikalavimus. Nuostatai bus skelbiami viešai Panemunėlio mokyklos-daugiafunkcio centro interneto svetainėje.

**Finansavimo šaltiniai ir lėšų poreikis**.

Nuostatų įregistravimo mokestis.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus

vyriausioji specialistė Jolita Geidanienė